કર્ક : સપ્તાહના આરંભે તા. 29ના રોજ સાંજ સુધીના સમયમાં નવા લોકો સાથે ઓળખાણ થઇ શકે છે. તેમની સાથે મૈત્રીના બીજ રોપાશે જેનો તમને ભવિષ્યમાં સારો લાભ થઈ શકે છે. આપની આસપાસના લોકો સાથે સંબંધોમાં મધુરતા અને ઉષ્મા ઉમેરાશે. આપના કાર્ય સારી રીતે સંપન્ન થતા નવું નવું સાહસ ખેડવાની અથવા વર્તમાન કામમાં વધુ આગળ વધવાની તમને ધગશ અને જુસ્સો જાગશે. તા. 29 સાંજ થી 31 સુધીનો સમય ખરાબ છે. ખાસ કરીને આપનું મન બેચેન રહેશે અને ઉદાસીનતા અનુભવાશે. પોતાના પર નિયંત્રણ રાખવું આવશ્યક છે અન્યથા કોઈની સાથે ઝગડો થઇ શકે છે. આપના વિરોધીઓ કે શત્રુઓ આપને નુકસાન પહોંચાડી શકે છે. આપના કાર્યની નિંદા કરી શકે છે. મનમાં ઉચાટ રહેશે. તા. 1 થી 3ની સાંજ સુધીનો સમય અનુકૂળ રહેશે. આપના થકી કોઈ અન્ય વ્યક્તિનું ભલાઈનું કાર્ય થશે. આપ મક્કમતા પૂર્વક નકારાત્મક વિચારોને હડસેલી સકારાત્મકતા કેળવશો. સંતાન દ્વારા કોઈ શુભ સમાચાર મળી શકે છે. પરિવાર અને કામના સ્થળે તણાવ હશે તો દૂર થશે. આપ કોઈના માટે ભેટ-સોગાદો ખરીદશો. કામ-કાજનું દબાણ રહશે પણ આપના પર તે હાવી નહીં થાય. તા. 3 સાંજ પછી અને તા. 4 દરમિયાન યશની પ્રાપ્તિ થશે. એકંદરે માન-પ્રતિષ્ઠામાં વધારો થશે. વડીલોના પ્રયાસો દ્વારા તમે આર્થિક ઉપાર્જન માટે નવા નવા સ્ત્રોતો તૈયાર કરી શકશો. કોઈ નવા કાર્યની શરૂઆત કરશો. આપના ઉપરી અધિકારીઓ આપનાથી ખુશ રહેશે.